HeadRead

HeadRead on rahvusvaheline kirjandusfestival, mis toimub Tallinnas alates 2009. aastast. Festival toimub maikuus Tallinnas ja kestab viis päeva. 

Üritust korraldab MTÜ HeadRead.

Festivalil on käinud palju tuntud autoreid, enamasti ingliskeelsetest riikidest (Ühendkuningriik, Iirimaa, USA), aga ka Soomest, Venemaalt, Prantsusmaalt, Itaaliast ja Rootsist.
Autorite seas on nimekad kirjanikud, nagu Margaret Atwood, Julian Barnes, David Lagercrantz, Andrus Kivirähk, Michel Faber, Ann Cleeves, Donna Leon ja teised.

Suurem osa üritusi on tasuta ja toimuvad Tallinnas, peamiselt Kirjanike Majas, Harju tänaval. Üritusi toimub ka Niguliste kirikus, Lastekirjanduse Keskuses ja teistes kohtades. Esinevad ka muusikud ja luuletajad loevad oma tekste. Kirjanike Maja laval vestlevad rahvusvaheliste autoritega Eesti tõlkijad, ajakirjanikud ja kirjanikud.

Ajalugu 
Aastal 2009 sündis kahe Tallinna kirjandusfestivali – Sotsia ja Põhjamaade luulefestivali – ühendamisel uus festival – Tallinna kirjandusfestival. See festival kannab aastast 2010 nime HeadRead.

Üritused

HeadRead 2015 
Festival toimus 27.–31. mail Harju tänaval Kirjanike majas, Tallinna Keskraamatukogus, Eesti Lastekirjanduse Keskuses, Kloostri Aidas, jt kohtades Tallinnas.

Väliskülalised: Kader Abdolah (Iraan-Holland), David Ambrose (Suurbritannia), Margaret Atwood (Kanada), Karen Connelly (Kanada), Mik Davis (Suurbritannia), Joolz Denby (Suurbritannia), Sara Bergmark Elfgren (Rootsi), Danil Faizov (Venemaa), Jason Goodwin (Suurbritannia), David Grossman (Iisrael), Catharina Ingelman-Sundberg (Rootsi), Sarah Kay (USA), Lars Kepler (Rootsi), Tommi Kinnunen (Soome), Marusja Klimova (Venemaa), Heidi Köngäs (Soome), Jean-Claude Mourlevat (Prantsusmaa), Ulf Nilsson (Rootsi), Michael North (Saksamaa), Helen Oyeyemi (Nigeeria-Suurbritannia), Philip Parker (Suurbritannia), Edvard Radzinski (Venemaa), Yrsa Sigurdardottir (Island), Ulf Stark (Rootsi), Mats Strandberg (Rootsi), Juri Tsvetkov (Venemaa), Ljudmila Ulitskaja (Venemaa), Edward van de Vendel (Holland), Māra Zālīte (Läti).

Kirjanduslikud jalutuskäigud toimusid Nõmmel (Jaanus Vaiksoo, Wimberg), Uues Maailmas (Merit Kask, Lilli-Krõõt Repnau), Vanalinnas (Josef Kats), Kadriorus (Maarja Vaino).

HeadRead 2011 
Üritus toimus 26.–29. mail Tallinna Kirjanike Majas, kino Sõpruses, Uue Maailma Seltsimajas, Cabaret Rhizomes, Niguliste Muuseumis jt kohtades.

Väliskülalised: José Eduardo Agualusa (Portugal), Jeremei Aipin (Venemaa), Boriss Akunin (Venemaa), Claus Ankersen (Taani), M. C. Beaton (Marion Chesney, Suurbritannia), Philippe Claudel (Prantsusmaa), Jason Goodwin (Suurbritannia), Nora Ikstena (Läti), Ida Jessen (Taani), Katrina Kalda (Prantsusmaa), Suzanne McLeod (Suurbritannia), Riikka Pulkkinen (Soome), Robert Service (Suurbritannia).

Kirjanduslikud retked toimusid Nõmmele (Jaanus Vaiksoo, Wimberg), Tallinna Loomaaeda (Aleksei Turovski) ja Metsakalmistule (Maarja Vaino, Toomas Haug).

HeadRead 2010 
Üritus toimus 6.–9. mail Harju tänava kirjandustelgis, Tallinna Kirjanike Majas, Nokia kontserdimajas, Vabaduse väljakul, Cabaret Rhizomes, Niguliste Muuseumis jt kohtades.

Väliskülalised: Attila Bartis (Ungari), Lars Saabye Christensen (Norra), Bei Dao (Hiina RV), Alfonsas Eidintas (Leedu),Jason Goodwin (Suurbritannia), Einar Karason (Island), Tapani Kinnunen (Soome), Wehwalt Koslovsky (Saksamaa), Tobi Kunze (Saksamaa), Dizzy Lez (Prantsusmaa), Andrei Makine (Prantsusmaa), Simon Sebag Montefiore (Suurbritannia), Fatima Naoot (Egiptus), Eirikur Örn Norddahl (Island), Amir Or (Iisrael), Gregor Podlogar (Sloveenia), Astrid Saalbach (Taani), Fredrik Skagen (Norra), Martin Solotruk (Slovakkia), Jaume Subirana (Kataloonia), Mihhail Šiškin (Venemaa/Šveits), Benjamin Zephaniah (Suurbritannia), Sofka Zinovieff (Suurbritannia), Karlis Verdins (Läti), Fay Weldon (Suurbritannia).

Kirjanduslikud retked toimusid Nõmmele (Jaanus Vaiksoo, Wimberg) ja Kalamajja (Tarmo Teder, Vootele Hansen).

Tallinna kirjandusfestival 2009 
Üritus toimus 13.–17. mail Harju tänava kirjandustelgis.

Väliskülalised: Alessandro Baricco (Itaalia), Serge van Duijnhoven (Belgia), Ann Granger (Suurbritannia), Tapani Kinnunen (Soome), Satu Manninen (Soome), Kirill Medvedev (Venemaa), Sofi Oksanen (Soome), Joni Pyysalo (Soome), Fiona Sampson (Suurbritannia), Javier Sierra (Hispaania), Janos Terey (Ungari), Eiríkur Örn Norðdahl (Island).

Kirjanduslikud retked toimusid Koplisse (juhtis Tarmo Teder), Uus Maailma (Mihkel Kaevats ja Rein Ruutsoo) ning Kadriorgu (Maarja Vaino).

Viited

Välislingid

 Kirjandusfestival HeadRead

Tallinna üritused
Eesti kirjandusfestivalid